ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಸಚಿವಾಲಯ
ಕೌಶಲ್ಯ ಕೇಂದ್ರ ಜಾಲತಾಣಕ್ಕೆ ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಚಾಲನೆ ನೀಡಿದರು
ದೇಶದಾದ್ಯಂತ ಎಲ್ಲ ಕಾಲೇಜುಗಳು/ ವಿಶ್ವವಿದ್ಯಾನಿಲಯಗಳನ್ನು ಕೌಶಲ್ಯ ಭಾರತ ನೆಟ್ವರ್ಕ್ ನ ಭಾಗವಾಗಲು ಈ ಜಾಲತಾಣ ಆಹ್ವಾನಿಸಿ , ಅವಕಾಸವನ್ನು ನೀಡುತ್ತದೆ ಹಾಗೂ ಎಲ್ಲ ಜಿಲ್ಲೆಗಳಾದ್ಯಂತ ವಿದ್ಯಾರ್ಥಿಗಳಿಗೆ ಕೌಶಲ್ಯ ತರಬೇತಿಗೆ ಸುಲಭವಾಗಿ ಪ್ರವೇಶ ಅವಕಾಶವನ್ನು ಕೂಡಾ ಜಾಲತಾಣ ಖಚಿತಪಡಿಸುತ್ತದೆ
ಮುಂದಿನ 3 ವರ್ಷಗಳಲ್ಲಿ 15 ಲಕ್ಷ ಯುವ ಕನ್ನಡಿಗರು ಉದ್ಯಮಕ್ಕೆ ಸಿದ್ಧ ಉದ್ಯೋಗ ಭವಿಷ್ಯದ ತರಬೇತಿ ಪಡೆದ ಅತ್ಯಾಧುನಿಕ ಕೌಶಲ್ಯಗಳನ್ನು ಪಡೆಯಲಿದ್ದಾರೆ: ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್
ಭವಿಷ್ಯದ ಆರ್ಥಿಕ ಬೆಳವಣಿಗೆ ಮತ್ತು ಸಮೃದ್ಧಿಯನ್ನು ಯುವ ಕನ್ನಡಿಗರ ಶಕ್ತಿ, ಸಾಮರ್ಥ್ಯ ಮತ್ತು ಸಂಕಲ್ಪದಿಂದ ರೂಪಿಸಲಾಗುವುದು ಹಾಗೂ ಇದುವೇ ನವ ಕರ್ನಾಟಕದ ಭವಿಷ್ಯವಾಗಲಿದೆ : ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್
ದೇಶದಾದ್ಯಂತ ಎಲ್ಲ ಜಿಲ್ಲೆಗಳಲ್ಲಿ ಯುವ ಭಾರತೀಯರಿಗೆ ಉದ್ಯಮ ಸಿದ್ಧ ಉದ್ಯೋಗ ಕೌಶಲ್ಯಗಳನ್ನು ಒದಗಿಸುವ ಪ್ರಯತ್ನಗಳ ಭಾಗವಾಗಿ ಕೇಂದ್ರ ಕೌಶಲ್ಯಾಭಿವೃದ್ಧಿ ಮತ್ತು ಉದ್ಯಮಶೀಲತೆ, ಹಾಗೂ ಎಲೆಕ್ಟ್ರಾನಿಕ್ಸ್ ಮತ್ತು ಐ.ಟಿ ರಾಜ್ಯ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಇಂದು ಕೌಶಲ್ಯ ಕೇಂದ್ರ ಜಾಲತಾಣವನ್ನು  ಚಾಲನೆ ಮಾಡಿದರು. ಕೌಶಲ್ಯ ಭಾರತ ಸಂಪರ್ಕ ಜಾಲದ  ಭಾಗವಾಗಲು ಎಲ್ಲ ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳನ್ನು ಈ ಜಾಲತಾಣವು ಆಹ್ವಾನಿಸಿ ಅವಕಾಶ ನೀಡುತ್ತದೆ.
ಶಿಕ್ಷಣ ತಜ್ಞರು ಮತ್ತು ಉದ್ಯಮದ ಮುಖಂಡರ ಸಭೆಯನ್ನು ಉದ್ದೇಶಿಸಿ ಮಾತನಾಡಿದ ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು " ಪ್ರಧಾನಿ ನರೇಂದ್ರ ಮೋದಿ ಜೀ ನೇತೃತ್ವದ ಕೇಂದ್ರ ಸರ್ಕಾರ ಯಾವಾಗಲೂ ಯುವ ಭಾರತೀಯರಿಗೆ ಉದ್ಯಮ-ಸಿದ್ಧ ಮತ್ತು ಭವಿಷ್ಯದ ಸಿದ್ಧ-ಕೌಶಲ್ಯಗಳ ಮಹತ್ವವನ್ನು ನೀಡುತ್ತಿದೆ" ಎಂದು ಹೇಳಿದರು.
“2014 ರವರೆಗೆ, ಸುಮಾರು 30 ಕೋಟಿ ಕೌಶಲ್ಯರಹಿತ ಭಾರತೀಯರು ಉದ್ಯೋಗ ಅವಕಾಶ ಸಿಗದೆ ಬ್ಯಾಕ್ ಲಾಗ್ ನಲ್ಲಿ ಉಳಿದಿದ್ದರು. ಅಂದರೆ ಉದ್ಯೋಗವನ್ನು ಹೊಂದಿದ್ದ ಪ್ರತಿಯೊಬ್ಬ ಭಾರತೀಯರಲ್ಲಿ ಸುಮಾರು 3/4 ರಷ್ಟು ಕೌಶಲ್ಯಗಳು ಅಥವಾ ಕೌಶಲ್ಯಗಳ ಅವಕಾಶವನ್ನು ಹೊಂದಿರಲಿಲ್ಲ. ಇದಲ್ಲದೆ, ಕೌಶಲ್ಯವಿಲ್ಲದೆ ಸುಮಾರು 1.9 ಕೋಟಿ ಉದ್ಯೋಗಿಗಳೂ ಇದರಲ್ಲಿ ಸೇರಿದ್ದಾರೆ. ಸನ್ಮಾನ್ಯ ಪ್ರಧಾನಮಂತ್ರಿಯವರು ಅಧಿಕಾರ ವಹಿಸಿಕೊಂಡಾಗ ದೇಶದಲ್ಲಿ ಇಂತಹ ಪರಿಸ್ಥಿತಿಯಿತ್ತು” ಎಂದು ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಹೇಳಿದರು.
ಕೇಂದ್ರ ಸರ್ಕಾರದ ಕೌಶಲ್ಯ ಸಾಧನೆಗಳನ್ನು ಎತ್ತಿ ಹಿಡಿದ ಸಚಿವರು, "2014 ರ ನಂತರ ಕೌಶಲ್ಯ ತರಬೇತಿ ವ್ಯವಸ್ಥೆಗಳ ವ್ಯಾಪಕ ಜಾಲವನ್ನು ದೇಶದಾದ್ಯಂತ ರಚಿಸಲಾಗಿದೆ ಮತ್ತು 2022 ರ ವೇಳೆಗೆ ಒಟ್ಟು ಆರು ಕೋಟಿ ಯುವ ಭಾರತೀಯರು ಕೌಶಲ್ಯ ಮತ್ತು ಪ್ರಮಾಣೀಕರಣವನ್ನು ಪಡೆದಿದ್ದಾರೆ" ಎಂದು ಹೇಳಿದರು.
"ಕೌಶಲ್ಯವಿಲ್ಲದೆ ವಿವಿಧ ಉದ್ಯೋಗಗಳಿಗೆ ಸೇರುತ್ತಿದ್ದ 1.9 ಕೋಟಿ ಉದ್ಯೋಗಿಗಳಿಗೆ ಸಂಬಂಧಿಸಿದ ಸಮಸ್ಯೆಯನ್ನು ಎನ್.ಇ.ಪಿ ಮೂಲಕ ಪರಿಹರಿಸಲಾಗಿದೆ. ಇನ್ನು ಮುಂದೆ ಯಾವುದೇ ಯುವ ಭಾರತೀಯನು ಕೌಶಲ್ಯವಿಲ್ಲದೆ ಇರುವುದಿಲ್ಲ. ರಾಷ್ಟ್ರೀಯ ನೂತನ ಶಿಕ್ಷಣ ನೀತಿ  ಯುವಜನತೆಗೆ ಬಹು ಪ್ರವೇಶ ಅವಕಾಶವನ್ನು ಮತ್ತು ವಿಪುಲ ನಿರ್ಗಮನ ಆಯ್ಕೆಗಳನ್ನು ನೀಡುತ್ತದೆ. ಶಿಕ್ಷಣದ ಜೊತೆಗೆ ಕೆಲವು ಉದ್ಯಮದ ನಿರ್ದಿಷ್ಟ-ಸಿದ್ದ ಮತ್ತು ಭವಿಷ್ಯದ ಸಿದ್ಧ ಕೌಶಲ್ಯಗಳೊಂದಿಗೆ ತಮ್ಮನ್ನು ಸಜ್ಜುಗೊಳಿಸಲು ಅವರನ್ನು ನಾವು ಅವಕಾಶ ನೀಡಿ ಪ್ರೋತ್ಸಾಹಿಸಬೇಕು" ಎಂದು ಅವರು ಹೇಳಿದರು
ಕರ್ನಾಟಕದಲ್ಲಿ ಕೌಶಲ್ಯ ಯೋಜನೆಗಳ ಬಗ್ಗೆ, ವಿವರ ನೀಡಿದ ಶ್ರೀ ರಾಜೀವ್ ಚಂದ್ರಶೇಖರ್ ಅವರು “ಆರ್ಥಿಕತೆಯ ವಿಸ್ತರಣೆ ಮತ್ತು ವೈವಿಧ್ಯೀಕರಣದ ದೃಷ್ಟಿಯಿಂದ, ಕೌಶಲ್ಯಗಳಿಗೆ ಬೇಡಿಕೆಗಳು ಬರಲಿವೆ. ಆದ್ದರಿಂದ, ಜಿಲ್ಲಾವಾರು ಕೌಶಲ್ಯ ನಕ್ಷೆಯನ್ನು ರೂಪಿಸಲು ಕ್ರಮಕೈಗೊಳ್ಳಲಾಗಿದೆ ಮತ್ತು ಕರ್ನಾಟಕದ ಪ್ರತಿ ಜಿಲ್ಲೆಗೆ ಭಾರತ ಸರ್ಕಾರವು ವಿಶಿಷ್ಟವಾದ ಜಿಲ್ಲಾ ಕೌಶಲ್ಯ ಅಭಿವೃದ್ಧಿ ಯೋಜನೆಗಳನ್ನು ಸಿದ್ಧಪಡಿಸಿದೆ" ಎಂದು ಹೇಳಿದರು.
“ ಮುಂದಿನ ಮೂರು ವರ್ಷಗಳಲ್ಲಿ 15 ಲಕ್ಷ ಯುವ ಕನ್ನಡಿಗರು ಕೈಗಾರಿಕೆಗೆ ಸಿದ್ಧ, ಉದ್ಯೋಗಾವಕಾಶ, ಭವಿಷ್ಯ ಸಿದ್ಧ ಕೌಶಲ್ಯಗಳನ್ನು ಪಡೆಯಲು ಸಹಾಯ ಮಾಡುವುದು ಕೇಂದ್ರ ಸರ್ಕಾರದ ಸಂಕಲ್ಪವಾಗಿದೆ. ಭವಿಷ್ಯದ ಆರ್ಥಿಕ ಬೆಳವಣಿಗೆ ಮತ್ತು ಸಮೃದ್ಧಿಯನ್ನು ಯುವ ಕನ್ನಡಿಗರ ಶಕ್ತಿ, ಸಾಮರ್ಥ್ಯ ಮತ್ತು ಸಂಕಲ್ಪದಿಂದ ನಡೆಸಲಾಗುವುದು. ಇದು ನವ ಕರ್ನಾಟಕದ ಭವಿಷ್ಯದ ದೃಷ್ಟಿಕೋನ ಕೂಡಾ ಆಗಿದೆ.” ಎಂದು ಕೇಂದ್ರ ಸಚಿವರು ಹೇಳಿದರು .
ಕೌಶಲ್ಯ ಕೇಂದ್ರ ಜಾಲತಾಣದಲ್ಲಿ  ನೋಂದಾಯಿಸಲು ಶಿಕ್ಷಣ ಸಂಸ್ಥೆಗಳಿಗೆ ಕರೆ ನೀಡಿದ ಕೇಂದ್ರ ಸಚಿವರು, “ಪ್ರತಿ ಕಾಲೇಜು, ವಿಶ್ವವಿದ್ಯಾಲಯ, ಐಟಿಐ, ಜನ್ ಶಿಕ್ಷಣ ಸಂಸ್ಥೆಗಳು ಇತ್ಯಾದಿಗಳು ನೋಂದಾವಣೆ ಮಾಡಬಹುದು ಮತ್ತು ಭಾರತದ ಕೌಶಲ್ಯ ಸಂಪರ್ಕಜಾಲದ ಭಾಗವಾಗಬಹುದು. ಕೌಶಲ ತರಬೇತಿಯ ಅತ್ಯುನ್ನತ ಸಂಸ್ಥೆಯಾಗಲು ಪರಸ್ಪರರ ಕೌಶಲ್ಯದೊಂದಿಗೆ ಸ್ಪರ್ಧಿಸಲು ನಾವು ಯುವಜನತೆಯನ್ನು ಪ್ರೋತ್ಸಾಹಿಸುತ್ತೇವೆ. ವಿದ್ಯಾರ್ಥಿಗಳು ಸ್ವಾಭಾವಿಕವಾಗಿ ಅತ್ಯುತ್ತಮ ಕೌಶಲ್ಯ ತರಬೇತಿ ಕೇಂದ್ರವನ್ನು ಆಯ್ಕೆ ಮಾಡುವ ಅವಕಾಶವನ್ನು ಹೊಂದುತ್ತಾರೆ.” ಎಂದು ಕೇಂದ್ರ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಹೇಳಿದರು.